Aghan, the beloved month of Shri Krishna started today, Learn about it | भगवान श्री कृष्ण का प्रिय माह अगहन, जानें इसके बारे में - दैनिक भास्कर हिंदी
भगवान श्री कृष्ण का प्रिय माह अगहन, जानें इसके बारे में...
November 14th, 2019 07:53 IST
अगहन माहअगहन माह महत्वधर्म शास्त्रपवित्र माहश्री कृष्णश्रीमद्भागवत गीता
डिजिटल डेस्क। कार्तिक पूर्णिमा के साथ ही 12 नवंबर को कार्तिक माह खत्म हो गया है और हिंदू पंचांग का नौवां माह अगहन 13 नवबंर से शुरु हो गया है। धर्म शास्त्रों के अनुसार मार्गशीर्ष का महीना अत्यंत पवित्र होता है। इस महीने से ही सतयुग का आरंभ भी माना जाता है। इस माह को भगवान श्री कृष्ण का प्रिय भी माना गया है। श्रीमद्भगवत गीता में भगवान श्री कृष्ण ने कहा है कि -सभी बारह महीनों में मार्गशीर्ष मैं स्वयं हूं। इस माह को मार्गशीर्ष भी कहा जाता है। आइए जानते हैं इस माह के बारे में...
इस माह में नदियों में स्नान का अपना महत्व है। इस माह में तुलसी की जड़ की मिट्टी व तुलसी के पत्तों से स्नान करना चाहिए। स्नान के समय इन मन्त्र का स्मरण करना चाहिये ॐ नमो नारायणाय या गायत्री मंत्र का स्मरण करना चाहिए। हिन्दू धर्म शास्त्रों में कहा गया है कि इस माह का संबंध मृगशिरा नक्षत्र से है। पंचांग के अनुसार 27 नक्षत्र होते हैं जिसमें से एक है मृगशिरा नक्षत्र भी है|
7F9Pm